**Naziv i adresa ustanove**

**Program obrazovanja**

**za stjecanje mikrokvalifikacije**

**rukovanje ručnom mehanizacijom u logističkom skladištu**

**Mjesto i datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Promet i logistika | | |
| **Naziv programa** | Program obrazovanja za stjecanje mikrokvalifikacije rukovanje ručnom mehanizacijom u logističkom skladištu | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa ishoda učenja prema HKO-u** | SIU 1: Rukovanje ručnom mehanizacijom u logističkom skladištu (razina 3) | | |
| **Obujam u bodovima (CSVET)** | **5 CSVET**  SIU 1: Rukovanje ručnom mehanizacijom u logističkom skladištu (5 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | | **Sektorski kurikulum** |
| **SZ Skladištar u logistici/Skladištarka u logistici**  <https://hko.srce.hr/registar/standard-zanimanja/detalji/73>  **SKOMP 1**: Rukovanje transportnom mehanizacijom u logističkom skladištu  <https://hko.srce.hr/registar/skup-kompetencija/detalji/630>  **SKOMP 2:** Manipuliranje robom u logističkom skladištu  <https://hko.srce.hr/registar/skup-kompetencija/detalji/628>  **SZ Tehničar prometne logistike / Tehničarka prometne logistike**  **SKOMP 4:** Pripremanje i planiranje rada u prometnoj logistici  <https://hko.srce.hr/registar/skup-kompetencija/detalji/1706> | **Skladištar u logistici/Skladištarka u logistici (standard strukovnog dijela kvalifikacije)**  <https://hko.srce.hr/registar/standard-kvalifikacije/detalji/490>  **SIU 1:** Rukovanje ručnom mehanizacijom u logističkom skladištu  <https://hko.srce.hr/registar/skup-ishoda-ucenja/detalji/957> | |  |
| **Uvjeti za upis u program** | * posjedovanje cjelovite kvalifikacije na razini 1 HKO-a (završena osnovna škola) * najmanje 18 godina starosti | | |
| **Uvjeti stjecanja programa (završetka programa)** | * stečenih 5 CSVET bodova * uspješna završna provjera stečenih znanja, vještina i odgovornosti - provodi se provjerom vještina rukovanja ručnom mehanizacijom u skladu s njezinim tehničko-eksploatacijskim karakteristikama, svojstvima robe i pravilima kretanja u logističkom skladištu. * o završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se Uvjerenje o osposobljavanju za stjecanje mikrokvalifikacije rukovanje ručnom mehanizacijom u logističkom skladištu. | | |
| **Trajanje i načini izvođenja nastave** | Program obrazovanja za stjecanje mikrokvalifikacije rukovanje ručnom mehanizacijom u logističkom skladištu provodi se redovitom nastavom u trajanju od **125 sati**, uz mogućnost izvođenja teorijskog dijela programa na daljinu, u realnom vremenu.  Ishodi učenja ostvaruju se dijelom vođenim procesom učenja i poučavanja u trajanju od **20 sati**, najvećim dijelom učenjem temeljenom na radu u trajanju od **95 sati**, a dijelom samostalnim aktivnostima polaznika u trajanju od **10 sati**(proučavanje dodatne literature, izrada seminarskog rada).  Učenje temeljeno na radu obuhvaća izvršenje konkretnih radnih zadaća rukovanja ručnom mehanizacijom u logističkom skladištu. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa. | | |
| **Horizontalna prohodnost** |  | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | **Robno/logističko skladište**:   * ručna mehanizacija koja se koristi sukladno tehničko-eksploatacijskim karakteristikama i svojstvima robe   <https://hko.srce.hr/registar/skup-ishoda-ucenja/detalji/957>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. Samostalno manipulirati robom, pakirati, ambalažirati i označavati robu sukladno internim procedurama i svojstvima robe 2. Znati postupke i redoslijed izvođenja radnji pri manipulaciji robom u logističkom skladištu 3. Odabrati ručnu mehanizaciju sukladno značajkama tereta 4. Samostalno i odgovorno rukovati ručnom mehanizacijom i motornim viličarom pri premještanju robe 5. Samostalno pribaviti i obraditi dokumentaciju i relevantne informacije za rad na radnom mjestu 6. Zbrinjavati otpad primjenom uspostavljenih pravila o zbrinjavanju otpada | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Temeljem rezultata anketa dobiva se pregled uspješnosti izvedbe programa te postignuća polaznika, kao i procjena kvalitete nastavničkog rada ustanove | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | **RUKOVANJE SKLADIŠNOM OPREMOM I TRANSPORTNOM MEHANIZACIJOM** | Rukovanje ručnom mehanizacijom u logističkom skladištu | 3 | 5 | 20 | 95 | 10 | 125 |
| Ukupno: | | | | **5** | **20** | **95** | **10** | **125** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **RUKOVANJE SKLADIŠNOM OPREMOM I TRANSPORTNOM MEHANIZACIJOM** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | SIU: Rukovanje ručnom mehanizacijom u logističkom skladištu  <https://hko.srce.hr/registar/skup-ishoda-ucenja/detalji/957>  Za realizaciju učenja temeljenog na radu – najmanje razina 4.1 s minimalnim radnim iskustvom od jedne godine na poslovima rukovanja rukovanja ručnom mehanizacijom u robnom/logističkom skladištu | | |
| **Obujam modula (CSVET)** | **5 CSVET**  SIU: Rukovanje ručnom mehanizacijom u logističkom skladištu (5 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 20 sati (16 %) | 95 sati (76 %) | 10 sati (8 %) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina potrebnih za rukovanje ručnom mehanizacijom u logističkom skladištu kao ekološki najprihvatljiviji oblik manipulacije teretom.  Rukovanje ručnom mehanizacijom u logističkom skladištu temelji se na korištenju digitalnih tehnologija u dijelu pripremanja tereta za manipulaciju i ispunjavanja tehničke dokumentacije za rad s ručnom mehanizacijom, a samo rukovanje i upravljanje ručnom mehanizacijom je najbolji primjer korištenja zelenih tehnologija u logističkom skladištu zbog ekološkog načina pogona u logističkim skladištima.  Polaznici će biti osposobljeni za rukovanje ručnom mehanizacijom u logističkom skladištu u dijelu pripreme za rad ručnom mehanizacijom, rukovanja ručnom mehanizacijom u skladu s tehničko-tehnoiloškim karakteristikama odabrane ručne mehanizacije, provođenja dnevnog održavanja ručne mehanizacije, utvrđivanje i prijavljivanje kvarova na ručnoj mehanizaciji, korištenja tehničke dokumentacije za odabranu vrstu ručne mehanizacije kao i korištenje sredstava osobne zaštite u skladu s pravilima i propisima zaštite na radu u logističkim skladištima i pri rukovanju ručnom mehanizacijom. | | |
| **Ključni pojmovi** | *Ručna mehanizacija, dnevno održavanje, kvar, tehnička dokumentacija, logističko skladište, digitalne tehnologije, zelene tehnologije, propisi iz zaštite na radu* | | |
| **Oblici učenja temeljenog na radu** | Ishodi učenja navedeni u skupu ishoda učenja Rukovanje ručnom mehanizacijom u logističkom skladištu impliciraju stjecanje većim dijelom vještina, a manjim dijelom znanja povezanih s rukovanjem ručnom mehanizacijom u logističkom skladištu. Stoga je učenje temeljeno na radu integrirano u program obrazovanja uz primjenu stvarnih zadataka u poslovnome sektoru. Oblik učenja temeljenog na radu u ovome programu jest učenje na radnom mjestu koje uključuje razdoblja učenja na radnome mjestu kod poslodavca. Polaznik provodi dnevno održavanje ručne mehanizacije i prijavljuje kvarove uočene na ručnoj mehanizaciji. Polaznik rukuje ručnom mehanizacijom: samostalno zahvaća, prenosi i odlaže robu u logističkom skladištu uz poštivanje ekoloških principa i načela poslovanja u logističkom skladištu. Polaznik se prije rada upoznaje s tehničku dokumentacijom za ručnu mehanizaciju i služi se s njom.  Učenjem na radnom mjestu polaznik se postupno uvodi u svijet rada. Omogućuje mu se sudjelovanje u radnom procesu u kontroliranim uvjetima (uz nadzor mentora) sve dok ne stekne potpune kompetencije za rukovanje ručnom mehanizacijom u logističkom skladištu. | | |
| **Literatura i specifična nastavna sredstva potrebna za realizaciju modula** | Preporučena literatura:   1. Rogić, K. (2011): Unutrašnji transport i skladištenje – nastavni materijali, Fakultet prometnih znanosti, Zagreb 2. Stojanović, L. (2016.) Unutrašnji transport i skladištenje – diplomski rad, Sveučilište Sjever 3. Dundović, Č., Hess, S. (2007): Unutarnji transport i skladištenje, Pomorski fakultet u Rijeci, Rijeka 4. Golac, B. (2007): Organizacija i prijevoz tereta u cestovnom prometu, Škola za cestovni promet, Zagreb 5. Bolf, I. i dr. (2011): Zaštita na radu, Andragoško učilište Zvonimir, Zagreb 6. Đukić, G. (2014): Tehnička logistika – nastavni materijali, Fakultet strojarstva i brodogradnje, Zagreb 7. Zaštita na radu (2007): Priručnik za nastavnike srednjih strukovnih škola, Andragoško učilište Zvonimir, Zagreb 8. Upute proizvođača za rukovanje konkretnim strojevima i alatima 9. Obrazovni materijali koje će izraditi ustanove na temelju konkretnih materijalnih uvjeta u kojima se provodi učenje temeljeno na radu (strojevima i alatima na kojima polaznici stječu vještine rukovanja) | | |

|  |  |  |
| --- | --- | --- |
| **Skup ishoda učenja iz SK-a** | | **Rukovanje ručnom mehanizacijom u logističkom skladištu, 5 CSVET** |
| **Ishodi učenja** | | |
| 1. Provesti pripremu za rad ručnom mehanizacijom u logističkom skladištu | | |
| 1. Rukovati mehanizacijom u skladu s njezinim tehničko-eksploatacijskim karakteristikama, svojstvima robe i pravilima kretanja u logističkom skladištu | | |
| 1. Provesti dnevno održavanje i prijavu kvara ručne mehanizacije u logističkom skladištu | | |
| 1. Koristiti tehničku dokumentaciju o skladišnoj transportnoj mehanizaciji i uređajima | | |
| **Dominantan nastavni sustav i opis načina ostvarivanja SIU** | | |
| Dominantni nastavni sustav skupa ishoda učenja Rukovanje ručnom mehanizacijom u logističkom skladištu je učenje temeljeno na radu. Prije procesa učenja temeljenog na radu, vođenim procesom učenja i poučavanja polaznik će steći teorijska znanja o ručnoj mehanizaciji, namjeni ručne mehanizacije, vrstama i konstrukciji, dnevnom pregledu i utvrđivanju kvarova na ručnoj mehanizaciji, tehničkoj dokumentaciji za ručnu mehanizaciju, a neizostavno i sa propisima na poslovima s posebnim uvjetima rada, kao i sa propisima o ekološki prihvatljivom načinu rada u logističkom skladištu te propisima povezanim sa zaštitom na radu. Nakon provedenog vođenog procesa učenja i poučavanja, polaznik će dobiti jasne upute za korištenje, rukovanje, održavanje i detektiranje kvarova na ručnoj mehanizaciji u logističkom skladištu te će usvojiti načine korištenja radne, servisne i tehničke dokumentacije.  Učenjem temeljenom na radu, kod poslodavca, na radnom mjestu polaznik se postupno uvodi u svijet rada te mu se omogućuje sudjelovanje u radnome procesu u kontroliranim uvjetima sve dok ne stekne potpune kompetencije za samostalan rad. | | |
| **Nastavne cjeline/teme** | Vrste ručne mehanizacije  Ekologija u logističkom skladištu  Priprema ručne mehanizacije za rad  Rukovanje ručnom mehanizacijom u logističkom skladištu  Održavanje i utvrđivanje kvarova na ručnoj mehanizaciji  Tehnička dokumentacija o skladišnoj transportnoj mehanizaciji i uređajima | |
| **Načini i primjer vrjednovanja skupa ishoda učenja** | | |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.  **Radna situacija:**  Prema preuzetoj otpremnici potrebno je uskladištenu robu izuzeti i dopremiti u izlaznu zonu skladišta radi pripreme za otpremu. Pritom treba odabrati odgovarajuću ručnu skladišnu mehanizaciju u skladu s vrstom i količinom robe te s tehničko-eksploatacijskim karakteristikama mehanizacije. Odabranu mehanizaciju treba pripremiti za rad, pravilno ju postaviti za smještanje robe, smjestiti robu i prenijeti sigurnom putanjom do izlazne zone skladišta.  **Vrednovanje:** Pomoću unaprijed definiranih kriterija za elemente vrednovanja (kod poslova pripremanja ručne mehanizacije za rad, rukovanja ručnom mehanizacijom u različitim uvjetima rada u skladišnim prostorima, nadzor nad korištenjem ručne mehanizacije, postupke utvrđivanja kvara na ručnoj mehanizaciji, primjenu mjera zaštite na radu te pružanje osnovne prve pomoći ozlijeđenima) vrednuje se uradak polaznika.  Osim vrednovanja praktičnog uratka polaznika, vrednuje se i pisana/usmena provjera stručnih sadržaja prema planiranim ishodima učenja. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |